
Ikt.sz.:………./2011.
ELŐTERJESZTÉS

A Képviselő-testület 2011. július 7-i  ülésére
Adásvételi szerződés felbontásáról 
Tisztelt Képviselő-testület!

Lakitelek Nagyközség Önkormányzata, mint eladó, valamint Dr. Rácz Péter és Dr. Ráczné Karikó Rita, mint vevő között adásvételi szerződés jött létre a 1039/3 hrsz-ú építési telek vonatkozásában. Dr. Rácz Péter a 2006-ban kötött adásvételi szerződés felbontását kéri Önkormányzatunktól, mivel időközben elköltözött Lakitelekről. Az ingatlan vételáraként 913 056 Ft került megfizetésre Önkormányzatunk felé, mely összeg az adásvételi szerződés felbontásával Dr. Rácz Péter és Dr. Ráczné Karikó Rita felé visszafizetésre kerül. Az Önkormányzat 2011. évi költségvetésében szerepel ez az összeg. 
Kérem a tisztelt Képviselő-testületet, hogy előterjesztésemet megvitatni, majd elfogadni szíveskedjenek.

Lakitelek, 2011. június 29.

Felföldi Zoltán

Polgármester

Határozat-tervezet

Lakitelek Önkormányzat Képviselő-testülete Felföldi Zoltán polgármester előterjesztését megtárgyalta és az alábbi döntést hozta:

Lakitelek Önkormányzat Képviselő-testülete hozzájárul a 1039/3. hrsz-ú ingatlan vonatkozásában megkötött adásvételi szerződés felbontásához és a korábban megfizetett 913 056 Ft összegű vételár Dr. Rácz Péter és Dr. Ráczné Karikó Rita felé történő visszafizetéséhez.
A Képviselő-testület felhatalmazza Felföldi Zoltán polgármestert, hogy a szükséges dokumentumokat aláírja.
Határidő: értelemszerűen
Felelős: Felföldi Zoltán polgármester

